‘હીર, આઈ લવ યુ ! તું સમજે છે એવું કંઈ નથી ! પ્લીઝ, વિશ્વાસ કર મારો ! એ માત્ર એક ફ્રેન્ડ છે. બીજું કંઈ નહીં…. હું એની સાથેના કોઈ રિલેશન માટે સીરીયસ નથી ! ટાઈમ-પાસ રિલેશન…. આઈ મીન… તું સમજે છે ને ? આપણે છેલ્લા એક વર્ષથી આમ, આઈ મીન, તારું સ્ટડીઝ અને આપણું અપ-ડાઉન…. બિઝી લાઇફ….અને એણે સામેથી મને…. તો હું પણ… તું સાંભળે છે ને ?… આપણે સાંજે વાત કરીએ…. બહુ સિરીયસલી ના લઈશ આ વાતને…. અને સ્ટોપ ક્રાઈંગ…. વાંક ખાલી મારો જ નથી… મારે પણ કોઈ નીડ હોય… અને…..’ – પહેલાં જૂઠ, પછી ખુલાસો, પછી પ્રતિ-આરોપ…. સહજ જાણે અચાનક છેલ્લા બે વર્ષનું સરવૈયું કાઢી રહ્યો હતો, જેમાં ઉધાર જાણે મારા જ ખાતે ચાલતું હતું….. કદાચ અત્યાર માટે આટલો આઘાત પૂરતો છે, એ ભગવાનને પણ સમજાઈ ગયું અને… કવરેજ ગયું. હાશ !